**Nummer:** 2297

**Titel:** Renovation

**Kort titel:** Reno

**Status:** GOD

**Godkendelsesperiode:** 25-09-2017 og fremefter

**Beskrivelse af jobområdet**

**Definition af jobområdet**

Jobområdet omfatter håndtering af indsamlingsordninger, sortering, deponering, makulering og transport af forskellige affaldstyper på køretøjer specielt opbygget til de respektive affaldstyper. Jobområdet omfatter tillige slamsugning, spuling af kloaker og andre anlæg.

Der anvendes forskellige typer af hjælpeudstyr til opsamling og komprimering af affald og til opsamling af flydende affald. Der anvendes lastbiler over 3.500 kg tilladt totalvægt – med og uden påhængskøretøj samt varebiler, der typisk har en tilladt totalvægt op til 3.500 kg tons. Der anvendes i stigende grad el-køretøjer, køretøjer med automatgear og køretøjer der kører på nye brændstoftyper.

Jobområdet beskæftiger sig med flere forskellige typer af indsamling og transport af affald, f.eks.:

* Dagrenovation
* Fødevareaffald
* Komposteringsaffald
* Erhvervsaffald
* Genbrugsaffald
* Deponeringsegnet affald
* Papir til makulering (fortrolig håndtering)
* Bygningsaffald
* Elektronikaffald
* Have- og parkaffald
* Affald fra hospitaler
* Klinisk risikoaffald
* Radioaktivt affald
* Storskrald
* Olie- og kemikalieaffald
* Slamsugning

Der skønnes at være beskæftiget ca. 5.000 inden for jobområdet.

Der findes myndighedskrav fastsat af Justitsministeriet for at føre lastbil, lastbil med påhængskøretøj. Trafik- og Byggestyrelsen har fastsat myndighedskrav om EU- kvalifikationsbevis for fører af køretøjer over 3.500 tilladt totalvægt, der udfører erhvervsmæssig godstransport. Trafik- og Byggestyrelsen fastsætter krav til personer, der ønsker tilladelse til at drive vognmandsvirksomhed. Beredskabsstyrelsen har fastsat myndighedskrav for medarbejdere, der transporterer farligt gods på landevej. Arbejdstilsynet har fastsat regler for erhvervelse af krancertifikat til lastbilmonterede kraner samt til erhvervelse af gaffeltruckcertifikat. Arbejdstilsynet har udstedt omfattende anvisninger for varetagelse af områdets arbejdsopgaver. Herudover er der fastsat en lang række miljøregler på området.

**Typiske arbejdspladser inden for jobområdet**

Jobområdet er præget af en del større og mellemstore privatejede virksomheder. De store virksomheder er i mange tilfælde resultatet af fusioner mellem mindre virksomheder. Jobområdet er meget konkurrencefølsomt da virksomhedernes økonomi er i høj grad baseret på længerevarende opgaver og kontrakter med kommunerne. Der er ofte ret mange udbud og dermed mange kontrakter i spil på samme tid. Markedet bærer i stadig stigende grad præg af indflydelse fra større, internationale børsnoterede selskaber. Der udføres også renovationsopgaver af meget små virksomheder som f.eks. ejendomsselskaber og boligforeninger.

Renovation udføres typisk for fremmed regning (vognmandskørsel) og i få tilfælde for egen regning (firmakørsel).

Der er en hastig teknologisk udvikling inden for jobområdet, både hvad angår køretøjernes opbygning og udstyr. Endvidere er det i dag også almindeligt med omfattende brug af IT fra forskellige platforme til f.eks. dokumentation og registrering af forskellige forhold i forbindelse med håndtering af indsamlingsordninger. Inden for jobområdet arbejdes med lastbiler med flere forskellige specialopbygninger og specialudstyr eksempelvis:

• Komprimatorbiler og - containere - til tømning af affald på adressen, primært pap, papir, og brændbart affald.

• Containerbiler - til levering og afhentning af byggematerialer, men også til container transport af affald fra genbrugspladser og erhvervskunder.

• Distributionsbiler - til håndtering af pallegods samt affaldsindsamling som kræver særlig håndtering.

• Multibiler - primært til indsamling af storskrald og sortering af affaldet direkte på bilen.

• Mobil makulering - til fortrolig bortskaffelse af papir, ringbind, digitale medier, eller harddiske.

• Mobilt containervaskeanlæg - til tømning og vask af containere, for at sikre brugere imod lugtgener.

• Kassevogne og åbne varebiler - til håndtering af de opgaver hvor pladsforhold eller lignende gør at opgaven ikke kan løses med en lastbil.

• Kranbiler - både kranbiler til kran og bakseopgaver, men også kranbiler med grab til afhentning af jord eller levering af byggematerialer.

• Trækkere - til sættevognstransport og regulære distributionsopgaver samt transport af farligt affald.

• Åbne påhængskøretøjer til container transport.

• Lukkede trailere og anhængere til distribution og løsning af regulære distributionsopgaver.

• Kran-/grab og ophaler-containere

• Special containere til risikoaffald

• Vippe-containere

Der findes typisk disse jobfunktioner inden for området:

• Chauffører med primært operative opgaver

• Renovationsmedarbejdere

• Chauffører der også varetager administrative opgaver f.eks. inden for ordremodtagelse og planlægning

• Administrative medarbejdere

• Mellemledere som f.eks. drifts-og kørselsledere

• Selvstændige vognmænd, der også fungerer som chauffører

**Medarbejderne på arbejdspladserne inden for jobområdet**

Opgaverne i forbindelse med renovation udføres af medarbejdere, der har opnået kompetencen gennem en kombination af virksomhedsoplæring og deltagelse på kurser, af faglærte chauffører samt af administrative medarbejdere, mellemledere og selvstændige.

Ca. 10% har en faglært uddannelse inden for vejgodstransport med specialisering som renovationschauffør.

For mange chauffører med operative opgave forventes det, at de har et eller flere kørekort og certifikater for at kunne udføre deres erhverv f.eks.:

• Kørekort B, C og C/E

• Chaufføruddannelsesbevis (CUB)

• Krancertifikat til lastbilmonteret kran, D

• ADR-bevis til vejtransport af farligt gods

• Gaffeltruck B certifikat

Rigtig mange chauffører med operative opgaver har erhvervet disse certifikater i AMU-systemet.

 De typiske kompetencer som indgår i jobområdet for renovation er:

• At kunne håndtere og transportere dagrenovation, fødevareaffald, komposteringsaffald, erhvervsaffald, genbrugsaffald, deponeringsegnet affald, papir til makulering (fortrolig håndtering), bygningsaffald, elektronikaffald, have- og parkaffald, storskrald.

I jobområdet renovation indgår desuden følgende typiske kompetencer inden for slamsugning:

• At kunne håndtere tømning af olie- og benzinudskiller, tømning af sandfang, tømning af fedtudskiller, tømning af septik-/trikstank, rensning af rørledninger, afhentning af farligt affald (flydende), afhentning af spildolie, spuling af tankanlæg.

De medarbejdere, der søger eller har beskæftigelse inden for jobområdet, har brug for læse-, skrive-, regne- og IT-kompetencer, således at de kan udføre arbejdsfunktionerne med den nødvendige sikkerhed og kvalitet.

De administrative medarbejdere har typisk en erhvervsuddannelse inden for handels- og kontorområdet.

Mellemledere — f.eks. drifts-og kørselsledere - bliver ofte rekrutteret blandt de chauffører, som har erhvervet sig teoretiske kvalifikationer eller blandt de administrative medarbejdere.

**Arbejdsorganisering på arbejdspladserne inden for jobområdet**

De operationelle medarbejdere arbejder typisk i teams, og i visse tilfælde med nogen kundekontakt. Adfærd på de steder, hvor renovation foretages, er afgørende kompetencer for branchen og dens medarbejdere.

Arbejdstiderne er vekslende og med meget store krav til fleksibilitet.

Medarbejderen skal kunne klare at tilpasse løsningen af renovationsopgaven til uforudsete situationer.

De kompetencer, der er fælles med grundlæggende og brede kompetenceområder inden for transportområdet, erhverves i kompetenceområderne inden for vejgodstransport.

**Beskrivelse af de tilhørende arbejdsmarkedsrelevante kompetencer**

**Eftersyn og vedligeholdelse af renovationsområdets transportmateriel**

**Kort beskrivelse af kompetencen og dens anvendelse i jobområdet**

Medarbejderen kan vedligeholde og efterse sit transportmateriel, som materiellets manual og virksomhedens politik på området foreskriver, og medarbejderen skal kende de krav, som færdselsloven stiller samt være opmærksom på Arbejdstilsynets anvisninger.

Der kræves en grundlæggende læsekompetence.

**Teknologi og arbejdsorganisering**

Transportmateriel gennemgår en stadig teknologisk udvikling. Den enkelte medarbejder har ansvaret for at foretage de eftersyn og den vedligeholdelse, som materiellets manual og virksomhedens politik på området foreskriver samt efter Arbejdstilsynets anvisninger.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationskrav.

**Kompetencens udbredelse på arbejdspladser i jobområdet**

Kompetencen skal beherskes af alle operative medarbejdere inden for jobområdet.

**Beskrivelse af de tilhørende arbejdsmarkedsrelevante kompetencer**

**Levering af kvalitet og service inden for renovationsområdet**

**Kort beskrivelse af kompetencen og dens anvendelse i jobområdet**

Medarbejderen besidder nødvendig samarbejdsevne, sproglige og kommunikative kompetencer, der bidrager til god kundeservice i henhold til virksomhedens kvalitetsprofil. Medarbejderen ved hvordan man foretager konfliktafværgelse. Medarbejderen har kendskab til fremmede kulturer, og kan anvende denne viden i forbindelse med forståelse for virksomhedens og medarbejdernes kulturelle forskelligheder.

**Teknologi og arbejdsorganisering**

Medarbejderen har en bred kundekontakt og fungerer som virksomhedens ansigt udadtil. Derfor er korrekt personlig fremtræden, kundeservice, samarbejdsevne og kommunikationsevne meget væsentlige.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationskrav.

**Kompetencens udbredelse på arbejdspladser i jobområdet**

Kvalitetssikringssystemer vinder større og større indpas, især på mellemstore og store virksomheder inden for området. Kundeservice er af afgørende betydning for de virksomheder inden for området, hvor der er direkte kundekontakt. Endvidere kan medarbejderen arbejde med IT-teknologi til kommunikation og dokumentation.

**Beskrivelse af de tilhørende arbejdsmarkedsrelevante kompetencer**

**Renovation**

**Kort beskrivelse af kompetencen og dens anvendelse i jobområdet**

Medarbejderen kan udføre sikker håndtering af forskellige typer affald ved anvendelse af forskellige typer køretøjer og hjælpeudstyr, herunder sikring af affaldet under lastning, losning og transport.

Medarbejderen kan i forbindelse med arbejdet overholde gældende sikkerhedsregler.

Medarbejderen kan i henhold til gældende regler på området, og under hensyntagen til renovationskøretøjers og udstyrs drift, eftersyn og vedligeholdelse arbejde med:

• Dagrenovation og herunder specielle systemer såsom centralsugningsanlæg.

• Erhvervsaffald. Fælles betegnelse for affaldstyper, dækkende en bred mængde, ofte kvantitativt store vidt forskellige komponenter, indsamlet hos erhvervsvirksomheder eksempelvis restprodukter fra industriel produktion. Erhvervsaffaldets håndtering kræver af sikkerhed- og miljømæssige årsager dyb indsigt i mangfoldige affaldstyper af vidt forskellig karakter.

• Hospitalsaffald. Fælles betegnelse for alle de affaldstyper, af vidt forskellig karakter, som udgår fra landets hospitaler.

• Klinisk risikoaffald. Vævsaffald, forsøgsdyr, smitteførende affald samt spidse og skarpe genstande.

• Radioaktivt affald

• Storskrald. Fælles betegnelse for affaldstyper som f.eks. stort indbo herunder møbler og gulvtæpper, byggeaffald af træ, glas plast og metal fra gør-det-selv-arbejde.

• Elektronikaffald, som er alle affaldsfraktion der bruger strøm fra ledning, batteri eller solceller.

• Genbrugsaffald og recycling systemer.

• Have- og parkaffald skal afleveres til et godkendt anlæg.

• Papir til makulering (fortrolig håndtering) som f.eks. dokumenter, journaler, rapporter, regnskabs- og bankoplysninger, sagsakter.

• Bygningsaffald der kan være forurenet med miljøskadelige stoffer og affald fra nedrivninger og større ombygninger. Mindre mængder affald, som vurderes at kunne indeholde miljøskadelige stoffer, skal evt. følges af en analyse.

• Deponeringsegnet affald.

• Olie- og kemikalieaffald, som skal håndteres miljømæssigt korrekt, i henhold til bortskaffelsessystemer og i henhold til de sikkerhedsforanstaltninger, der skal iagttages ved indsamling og modtagelse af farligt affald.

• Komprimatorbiler og - containere - til tømning af affald på adressen, primært pap, papir, og brændbart affald.

• Containerbiler - til levering og afhentning af byggematerialer, men også til container transport af affald fra genbrugspladser og erhvervskunder.

• Distributionsbiler - til håndtering af pallegods samt affaldsindsamling som kræver særlig håndtering.

• Multibiler - primært til indsamling af storskrald og sortering af affaldet direkte på bilen.

• Mobil makulering - til fortrolig bortskaffelse af papir, ringbind, digitale medier, eller harddiske.

• Mobilt containervaskeanlæg - til tømning og vask af containere, for at sikre brugere imod lugtgener.

• Kassevogne og åbne varebiler - til håndtering af de opgaver hvor pladsforhold eller lignende gør at opgaven ikke kan løses med en lastbil.

• Kranbiler - både kranbiler til kran og bakseopgaver, men også kranbiler med grab til afhentning af jord eller levering af byggematerialer.

• Trækkere - til sættevognstransport og regulære distributionsopgaver samt transport af farligt affald.

• Åbne påhængskøretøjer til container transport.

• Lukkede trailere og anhængere til distribution og løsning af regulære distributionsopgaver.

• Kran-/grab og ophaler-containere

• Special containere til risikoaffald

• Vippe-containere

De kompetencer, der er fælles med grundlæggende og brede kompetenceområder inden for transportområdet, erhverves i kompetenceområdet Vejgodstransport.

**Teknologi og arbejdsorganisering**

I stigende omfang stilles der, i udbud af renovation, krav til medarbejdernes uddannelsesniveau. Der fordres således kendskab til den gældende lovgivning og de tilhørende affaldsregulativer samt de af Arbejdstilsynets anvisninger, der er gældende på området.

Således skal renovationschaufføren sikre et højt niveau i forhold til indsamling, sortering og behandling af forskellige affaldstyper i forhold til relevante køretøjstyper i renovationen, samt et højt serviceniveau over for kunder og borgere, således at dette medvirker til et bedre miljø.

Fra myndigheder, arbejdsgivere og fagbevægelse er der desuden et ønske om at reducere antallet af såvel akutte- som langtidsarbejdsskader, der kan opstå i forbindelse med renovationsarbejde. Medarbejderen skal således have en bred teoretisk viden om den gældende lovgivning, almen miljøforståelse, og kvalifikationer i forhold til eftersyn, betjening og vedligeholdelse af køretøjer, samt principper for affaldshåndtering i renovationen.

Inden for dagrenovationsområdet og ved slamsugning arbejdes der typisk i team, mens resten af områderne typisk udføres som enearbejde.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Medarbejderen skal være i besiddelse af et eller flere af følgende certifikater, kørekort og beviser:

* Kørekort B, C og C/E
* Chaufføruddannelsesbevis (CUB)
* Krancertifikat til lastbilmonteret kran D
* ADR-bevis til vejtransport af farligt gods
* Gaffeltruck B certifikat

**Kompetencens udbredelse på arbejdspladser i jobområdet**

Den enkelte operative medarbejder behersker typisk kompetencer inden for et eller flere affaldsområder, men kravet til øget fleksibilitet gør, at den enkelte medarbejder i større og større omfang skal beherske kompetencer inden for et stort antal områder.

**Beskrivelse af de tilhørende arbejdsmarkedsrelevante kompetencer**

**Renovationsområdets konkurrenceforhold, organisering og økonomi**

**Kort beskrivelse af kompetencen og dens anvendelse i jobområdet**

Medarbejderen har forståelse for de økonomiske sammenhænge i en virksomhed, herunder især hvordan den enkelte renovationsydelse påvirker den samlede økonomi i virksomheden. Medarbejderen har et grundlæggende kendskab til driftsøkonomiske principper, f.eks. faste og især variable omkostninger. Den enkelte medarbejder bliver bevidst om de økonomiske konsekvenser af sine handlinger i den samlede logistikkæde. Medarbejderen har indsigt i renovationsområdets konkurrenceforhold og organisering.

**Teknologi og arbejdsorganisering**

I mange virksomheder er der i lastbilen mulighed for aflæsning af drift- og vedligeholdelsesomkostninger m.v. Dette stiller krav til medarbejderens IT kvalifikationer.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationskrav.

**Kompetencens udbredelse på arbejdspladser i jobområdet**

Kompetencen finder anvendelser inden for størstedelen af branchen.

**Beskrivelse af de tilhørende arbejdsmarkedsrelevante kompetencer**

**Slamsugning**

**Kort beskrivelse af kompetencen og dens anvendelse i jobområdet**

Medarbejderen kan udføre opgaver knyttet til særligt indrettede slamsugningskøretøjer. På baggrund af et indgående kendskab til rør- og afløbssystemer, love og regulativer, kan renovationschaufføren planlægge, forberede og udføre spuleopgave med spulevogn, og anvende tilhørende materiel og udstyr sikkerhedsmæssigt korrekt.

**Teknologi og arbejdsorganisering**

Kompetencen imødekommer de krav, som i stigende omfang stilles til operatører af slamsugningskøretøjer, med hensyn til vurdering af arbejdsopgavernes karakter, spulevogne og deres indretning, valg af materiel samt sikkerhed og sundhed i forbindelse med arbejdets udførelse.

Arbejdsområdets varetagelse er karakteriseret ved et stadigt stigende højteknologisk niveau i arbejdsområdets varetagelse. Dette hænger sammen med, at slamsugningschaufførerne i dag løbende skal orientere sig i forhold til nyt materiel, samt kunne anvende komponenter på og ved køretøjet korrekt i forhold til de enkelte arbejdsopgavers indhold. Tillige fordrer anvendelsen af spuleudstyr indsigt i afløbssystemers opbygning, således at omkostninger, miljøskader og fejlvurderinger kan minimeres.

Der løses opgaver inden for slamsugning herunder f.eks.:

* Tømning af olie- og benzinudskiller
* Tømning af sandfang
* Tømning af fedtudskiller
* Tømning af septik-/trikstank
* Rensning af rørledninger
* Afhentning af farligt affald (flydende)
* Afhentning af spildolie
* Spuling af tankanlæg.

 Fra myndigheder, arbejdsgivere og fagbevægelse er der desuden et ønske om at reducere antallet af ulykker i forbindelse med anvendelse af spuleudstyr.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Medarbejderen skal være i besiddelse af et eller flere af følgende certifikater, kørekort og beviser:

* Kørekort B, C og C/E
* Chaufføruddannelsesbevis (CUB)
* Krancertifikat til lastbilmonteret kran D
* ADR-bevis til vejtransport af farligt gods
* Gaffeltruck B certifikat

**Kompetencens udbredelse på arbejdspladser i jobområdet**

Den enkelte operative medarbejder, der arbejder med slamsugning, behersker typisk alle kompetencer inden for området.

**Beskrivelse af de tilhørende arbejdsmarkedsrelevante kompetencer**

**Sundhed, sikkerhed, arbejdsmiljø og adfærd inden for renovationsområdet**

**Kort beskrivelse af kompetencen og dens anvendelse i jobområdet**

Medarbejderen har en grundlæggende forståelse for elementær sikkerhed på arbejdspladsen, så vedkommende kan anvende sin viden ved løsning af opgaver, som indebærer sikkerhedsmæssige risici. Renovationsmedarbejderen skal især være opmærksom på hygiejne, smittefare og bakteriologiske forhold.

Medarbejderen kan forholde sig aktivt til at mindske arbejds- og belastningsskader, og styrke egen sundhed, på baggrund af sin viden om ergonomi, hvordan fysiske og psykiske belastningsfaktorer kan påvirke det enkelte menneske, og hvordan adfærd og holdninger kan påvirke arbejdslivet.

Medarbejderen skal have kendskab til de mange regler og anvisninger, der er for arbejdets tilrettelæggelse, indretning og udførelse, som udstedes af Arbejdstilsynet.

Medarbejderen kan udføre almindelig og livreddende førstehjælp ved ulykker i transportvirksomheder.

Medarbejderen kan forebygge påvirkninger og skader og reagere hensigtsmæssigt ved brand samt ved farligt gods- og kemikalieuheld og -ulykker.

**Teknologi og arbejdsorganisering**

Operative medarbejdere inden for jobområdet er i dag udsat for betydelige sundhedsmæssige belastninger af både psykisk og fysisk karakter. De skiftende arbejdstider, besværlige vilkår m.h.t. sund ernæring, ensidigt gentaget arbejde, m.v., stiller krav om sund levevis med det formål at øge trafiksikkerheden, forlængelse af levealder samt mindskelse af erhvervsrelaterede sygdomme.

**Særlige kvalifikationskrav, som er en forudsætning for udførelsen af jobbet, f.eks. certifikatkrav**

Der er ingen særlige kvalifikationskrav.

**Kompetencens udbredelse på arbejdspladser i jobområdet**

Inden for området arbejdes der til tider under stort tidspres, hvilket medfører risiko for ulykker og skader.

**Aktuelt tilkoblede mål**

Niveau kan angives ved enkeltfag.

| **Nummer, niveau og titel** | **EUU** | **Varighed****i dage** |  | **Tilknyttet i perioden** |
| --- | --- | --- | --- | --- |
| 25000 | RKV før erhvervsuddannelse for voksne | AP | 10,0 |  | 25-09-2017 og fremefter |
| 40041 | Den personlige uddannelses- og jobplan | AA | 2,0 |  | 25-09-2017 og fremefter |
| 40137 | Fagunderstøttende dansk som andetsprog for F/I | AP | 10,0 |  | 25-09-2017 og fremefter |
| 40392 | Ergonomi inden for faglærte og ufaglærte job | AD | 2,0 |  | 25-09-2017 og fremefter |
| 40503 | Praktikvejlederens kommunikation med elev/lærling | AD | 2,0 |  | 25-09-2017 og fremefter |
| 40532 | Introduktion til arbejdsmarkedsuddannelserne (F/I) | AP | 3,0 |  | 25-09-2017 og fremefter |
| 40533 | Introduktion til et brancheområde (F/I) | AP | 40,0 |  | 25-09-2017 og fremefter |
| 40534 | Arbejdsmarked, it og jobsøgning (F/I) | AP | 40,0 |  | 25-09-2017 og fremefter |
| 41947 | Affald - fraktioner | AF | 2,1 |  | 25-09-2017 og fremefter |
| 42845 | Grundlæggende flakkøretøjer | AK | 2,0 |  | 25-09-2017 og fremefter |
| 43343 | Praktik for F/I | AP | 48,0 |  | 25-09-2017 og fremefter |
| 43797 | Dagrenovation - sikkerhed | AK | 2,0 |  | 25-09-2017 og fremefter |
| 43798 | Dagrenovation - kørsel | AK | 3,0 |  | 25-09-2017 og fremefter |
| 43967 | Erhvervsaffald | AK | 2,0 |  | 25-09-2017 og fremefter |
| 43968 | Storskrald | AK | 1,0 |  | 25-09-2017 og fremefter |
| 43969 | Klinisk risikoaffald | AK | 2,0 |  | 25-09-2017 og fremefter |
| 44978 | Jobrelateret fremmedsprog med nuanceret ordforråd | AD | 5,0 |  | 25-09-2017 og fremefter |
| 44979 | Jobrelateret fremmedsprog med basalt ordforråd | AD | 5,0 |  | 25-09-2017 og fremefter |
| 45110 | Håndtering af olie- og kemikalieaffald | AK | 3,0 |  | 25-09-2017 og fremefter |
| 45215 | Grundlæggende faglig regning | AP | 2,0 |  | 25-09-2017 og fremefter |
| 45347 | Grundlæggende faglig matematik | AP | 3,0 |  | 25-09-2017 og fremefter |
| 45511 | Faglig læsning | AP | 2,0 |  | 25-09-2017 og fremefter |
| 45536 | Faglig skrivning | AP | 3,0 |  | 25-09-2017 og fremefter |
| 45545 | Dansk som andetsprog for F/I, basis | AP | 40,0 |  | 25-09-2017 og fremefter |
| 45567 | Dansk som andetsprog for F/I, alment niveau | AP | 40,0 |  | 25-09-2017 og fremefter |
| 45569 | Dansk som andetsprog for F/I, udvidet niveau | AP | 40,0 |  | 25-09-2017 og fremefter |
| 45571 | Fagunderstøttende dansk som andetsprog for F/I | AP | 10,0 |  | 25-09-2017 og fremefter |
| 45572 | Dansk som andetsprog for F/I, basis | AP | 40,0 |  | 25-09-2017 og fremefter |
| 45573 | Dansk som andetsprog for F/I, alment niveau | AP | 40,0 |  | 25-09-2017 og fremefter |
| 45574 | Dansk som andetsprog for F/I, udvidet niveau | AP | 40,0 |  | 25-09-2017 og fremefter |
| 45917 | Praktikvejledning af eud-elever/lærlinge | AF | 1,0 |  | 25-09-2017 og fremefter |
| 47668 | Grundlæggende faglig regning | AP | 2,0 |  | 25-09-2017 og fremefter |
| 47669 | Grundlæggende faglig matematik | AP | 3,0 |  | 25-09-2017 og fremefter |
| 47670 | Faglig læsning | AP | 2,0 |  | 25-09-2017 og fremefter |
| 47671 | Faglig skrivning | AP | 3,0 |  | 25-09-2017 og fremefter |
| 47848 | EU-Efteruddannelse for godschauffører - oblig. del | AK | 3,0 |  | 25-09-2017 og fremefter |
| 48012 | Instruktører og elever i praktikcentret | AP | 2,0 |  | 25-09-2017 og fremefter |
| 48013 | Mål og læring i praktikcentret | AP | 2,0 |  | 25-09-2017 og fremefter |
| 48049 | Arbejdsmiljø 1 i faglærte og ufaglærte job | AD | 2,0 |  | 25-09-2017 og fremefter |
| 48050 | Arbejdsmiljø 2 i faglærte og ufaglærte job | AD | 2,0 |  | 25-09-2017 og fremefter |
| 48569 | Introduktion til det danske arbejdsmarked (F/I) | AP | 5,0 |  | 25-09-2017 og fremefter |